ཤིན་ཧྭ་གསར་འགྱུར་ཁང་གི་གློག་འཕྲིན་ལྟར།ཟླ་དང་པོའི་ཚེས་བཅུ་གསུམ་ཉིན་ཏེ།སུའེ་ཙེར་རྒྱལ་ཁབ་ལ་རྒྱལ་དོན་འཚམས་འདྲི་བྱེད་པ་དང་འཛམ་གླིང་དཔལ་འབྱོར་གླེང་སྟེགས་ཀྱི་ཉིས་སྟོང་བཅུ་བདུན་ལོའི་ལོ་ཚོགས་ལ་ཞུགས་པར་མ་ཞིས་ཅིན་ཕིང་གིས་གསུངས་རྒྱུར།ཀྲུང་གོས་དུས་དང་རྣམ་པ་ཀུན་ཏུ་ཡོ་རོབ་གླིང་གི་རྒྱལ་ཁབ་དང་བཅས་པའི་འཛམ་གླིང་ཡོངས་ཀྱི་རྒྱལ་ཁབ་སོ་སོ་དང་མཉམ་དུ་འཛམ་གླིང་ཡོངས་ཀྱི་འཕེལ་རྒྱས་ཀྱི་མདུན་དུ་ལྷགས་པའི་འགྲན་རྩོད་སྣ་ཚོགས་ལ་ཁ་གཏད་འཇལ་བར་འཚོལ་ཞིབ་བྱེད་བཞིན་ཡོད།ད་ལོར་ང་རང་ཐོག་དང་པོར་ཏ་ཝོ་སི་ལ་སོང་སྟེ་འཛམ་གླིང་དཔལ་འབྱོར་གླེང་སྟེགས་ཀྱི་ལོ་ཚོགས་སྟེང་ཕྱོགས་སོ་སོ་དང་མཉམ་དུ་བརྗེ་རེས་ཟབ་མོ་བྱེད་པ་དང་འགྲན་རྩོད་ལ་ཁ་གཏད་འཇལ་བའི་ཡིད་ཆེས་ཇེ་བརྟན་དུ་བཏང་ནས་འཛམ་གླིང་དཔལ་འབྱོར་སླར་གསོ་དང་འཕར་སྣོན་བྱེད་པར་སྐུལ་འདེད་གཏོང་རྒྱུ་ཡིན།ཀྲུང་གོས་མུ་མཐུད་དུ་འཛམ་གླིང་དཔལ་འབྱོར་འཕར་སྣོན་བྱེད་པར་ཚོང་རའི་བར་སྟོང་ཆེན་པོ་འདོན་སྤྲོད་བྱེད་པ་དང་མུ་མཐུད་དུ་རྒྱལ་ཁབ་སོ་སོའི་མི་དམངས་ལ་བདེ་སྐྱིད་སྐྲུན་པར་བྱས་རྗེས་འཇོག་ངེས་ཡིན་ཟེར།།